kardosdrur/scandi-wiki huggingface dataset:
NEXT Uddannelse

NEXT Uddannelse, (stiliseret som next>, tidligere navn Københavns Tekniske Skole) grundlagt 1843, er Danmarks største tekniske skole. Der er indskrevet omkring 17.000 elever, kursister og studerende på NEXT, som beskæftiger 750 medarbejdere og omsætter for 599 mio. kr. årligt (2006).

Historie 
Skolen blev grundlagt af snedkermester Lasenius Kramp i 1843 som Det tekniske Institut, der tilbød uddannelser indenfor samtlige håndværk. Instituttet blev drevet af Det tekniske Selskab, der finansieredes af statslige bidrag, fonde, Haandværkerforeningen i København samt enkelte håndværkerlav. De første lokaler var i Læderstræde 26 i det indre København, og på de første hold havde skolen hele 400 elever. I 1868 blev Ny Haandværkerskole grundlagt, og allerede i 1876 blev skolen lagt sammen med Det tekniske Institut. Den nye institution blev kaldt Det tekniske Selskabs Skole og kunne den 1. oktober 1881 flytte ind i en for 475.000 kr. opført ny statelig bygning i Ahlefeldtsgade, tegnet af Ludvig Fenger. Skolen blev støttet af staten (med i 1924-25 281.000 kr.), af Københavns Kommune (med 141.400 kr.), af Frederiksberg Kommune (med 2.000 kr.) Samt bidrag fra fagorganisationer, legater, personlige bidrag m.v., så at den samlede årsindtægt i 1925 var ca. 650.000 kr. Elevantallet var i 1924-25 4104, der undervistes i hovedskolen, 4 større og 2 mindre filialer. Siden 1910 var skolens forstander kaptajn Paulli. I købstæder og landdistrikter uden for København fandtes 1924 i alt 253 skoler med 24970 elever. Undervisningen foregår enten på daghold, aftenhold eller kombinerede hold, og den er både af almendannende og af fagligt indhold. Driften af disse skoler kostede over 3 mio. kr., hvoraf staten ydede 1.220.846 kr., medens mestre og elever i skolepenge betalte 507.191 kr. Den tekniske undervisning blev ledet af professor Alfred Lütken.

I løbet af de næste 100 år blev flere skoler en del af instituttet, men enkelte blev også udskilt, bl.a. teknikumingeniøruddannelserne, som i 1963 blev overflyttet til Københavns Teknikum, ligesom Skolen for Brugskunst blev oprettet i 1973. Skolens navn ændredes til Københavns Tekniske Skole i 1978, hvor Det tekniske Selskab blev nedlagt. I 2004 fusionerede Københavns Tekniske Skole med AMU-Center København. Skolens gymnasium hedder Københavns Tekniske Gymnasium, mens de videregående uddannelser udbydes under navnet Københavns Erhvervsakademi.

Københavns Tekniske Skole fusionerede i januar 2016 med CPH WEST og blev til NEXT Uddannelse København.

Referencer

Eksterne henvisninger 

 Københavns Tekniske Skoles hjemmeside 

Tekniske skoler i Danmark
Etableret i 1843
Uddannelsesinstitutioner i København
Bianchi

Bianchi er en italiensk cykelproducent, grundlagt i Milano i 1885. Siden maj 1997 har Bianchi været ejet af svenske Cycleurope, som igen er ejet af Grimaldi Industri.

Eksterne henvisninger 

  www.bianchi.it

Cykelproducenter
Cykelmærker
Sportsudstyrsproducenter fra Italien
Etableret i 1885
Milano
Kelme (cykelhold)

Kelme var et spansk cykelhold, sponsoreret af det spanske tøjfirma ved samme navn.
Kelme skiftede i 2005 navn til Communautè de valence. Som følge af cykelholdets stærke involvering i dopinganklagerne i forbindelse med bl.a. Operation Puerto og andre sager trak sponsorerne bag holdet sig, hvorefter holdet har indstillet sine aktiviteter.

Kendte cykelryttere der har været tilknyttet Kelme 
 Alejandro Valverde
 Roberto Heras
 Aitor González
 Oscar Sevilla
 Ángel Casero
 Fernando Escartín
 Santiago Botero
 Ivan Parra
 José Luis Rubiera

Ophørte cykelhold fra Spanien
Camillo Carlsen

Camillo Alphonzo Johannes Peter Carlsen (19. januar 1876 – 4. oktober 1948) var en dansk organist og komponist.

Carlsen blev uddannet på Det Kongelige Danske Musikkonservatorium i årene 1893-1895 med orgel som hovedinstrument. Fra 1900-1911 var han organist ved Kristkirken i København og fra 1911-1946 organist ved Roskilde Domkirke. I 1909 fik han Det anckerske Legat og rejste til Tyskland og Østrig. 5 gange i årene før 1. verdenskrig fik han et ministerielt legat samt i 1915 støtte fra Den Raben-Levetzauske Fond. Han blev betragtet som en musiker og komponist, det var værd at satse på. Han var Ridder af Dannebrog.

Hans musikalske arv er imidlertid gået i glemmebogen. Den består af en del orgelmusik, hvoraf nogle få stykker er tilgængelige på CD, nogle sange og salmer, en del kammermusik og en række orkesterværker især fra hans senere år.

Musik 
 Forår (sangcyklus 1895)
 Violinromance (1895)
 Strygekvartet nr. 1 i d-mol (1895)
 8 Klaverstykker (1895)
 Sørgemusik ved Frederik d. VIIIs Bisættelse i Roskilde Domkirke (Adagio funèbre – violin, cello og orgel – 1912)
 Nocturne (orkester 1944)
 Berceuse (orkester 1944)
 Adagio funèbre (orkester 1945)

 op. 1 Legende (violin og klaver)
 op. 2 Strygekvartet nr. 2 i c-mol (1897)
 op. 10 Ungdomsglæder To lette suiter for Klaver til Brug ved Undervisningen, Nr. I (klaversuite i G-dur)
 op. 12 Udlængsel To lette suiter for Klaver til Brug ved Undervisningen, Nr. II (klaversuite i d-mol)
 op. 15 Noah (bibelsk suite for orgel eller harmonium)
 op. 17a Idyl- bryllupsmarch (orgel 1900)
 op. 19 Fader vor (mandskor 1903)
 op. 21 Intermezzo, Romance og Impromptu (orgel 1904)
 op. 22 Credo, Mélodie religieuse pour Violon avec Orgue ou Piano
 op. 23 Aandelige Sange med orgel eller Klaverakkompagnement
 op. 24 Klaverkvintet i D-dur (1906)
 op. 25 Polonaise for orkester
 op. 26 Strygekvartet nr. 3 i a-mol (1907)
 op. 28 Symfonisk suite (Davids 42. salme – orgel 1908)
 op. 30 Davids 80. salme (mezzosopran, kor, cello og orgel)
 op. 31 Fantasie Impromptu (orgel 1910)
 op. 32 Lyriske sange komponerede for en Mezzo-Sopran eller Tenor-Baryton med Klaverakkompagnement Hefte I-II
 op. 33 30 korsange (1918)
 op. 34 Prélude : Duo pour violon et piano
 op. 38 Fantasi (orgel 1923)
 op. 40 Strygekvintet i f-mol (1924)
 op. 41 Strygekvartet nr. 4 i F-dur (1924)
 op. 42 Fantasi over Den signede dag (orgel 1926)
 op. 44 Fra Davids salmer (karakterstykker for orgel 1927)
 op. 48 Koralvariationer over salmen "Auf meinen lieben Gott" (1930?)
 op. 56 Festpræludium/Imprompty (orkester 1945)
 op. 59 Sommerglæder (fantasi for orkester 1948)

 Davids 80. salme for sopran, kor, cello og orkester
 Fryd dig, du Kristi brud (koralvariationer)
 8 nye Klaverstykker
 Bourree (klaver)
 2 klaversonatiner
 1 klaverfantasi
 Skumringen (klaver)
 Novelletter for Piano

Kilder m.m 
 Kraks Blaa Bog 1929
 Danske Komponister af Gerhardt Lynge fra 1917
 Roskildes musikhistorie 
 Tekster af og om Carlsen
 DaCapo

Komponister fra Danmark
Klassiske komponister fra det 20. århundrede
Musikere fra Danmark
Organister fra Danmark
Riddere af Dannebrog
Danskere i 1800-tallet
Danskere i 1900-tallet
Personer i Kraks Blå Bog (afdøde)
Haimar Zubeldia

Haimar Zubeldia Agirre (født 1. april 1977 i Usúrbil, Guipúzcoa, Spanien) er en tidligere cykelrytter. Haimar blev professionel på Euskaltel-Euskadi i 1998, og blev hos det "baskiske landshold" helt til 2009-sæsonen da han gik over til Astana. Sammen med Iban Mayo, var Haimar Zubeldia en af Euskaltels vigtigste ryttere. De var kaptajnerne på holdet, som gik efter at vinde sammenlagt i store løb som Tour de France og Vuelta a España. Det var også i Tour de France han har fået sit bedste resultat, da han i 2003 blev nummer fem sammenlagt. Her slog han til i bjergetaperne hvor de leverede gode præstationer. Men hans bedste egenskab er hans evne til at være stabil over en længere periode. Han vinder sjældent, men når han er i form er han altid med og hænger med de aller bedste i bjergene. Han er meget populær i Baskerlandet, og sammen med Iban Mayo var der altid mange baskere til stede når Tour feltet ramte Pyrenæerne. Han kørte meget stærkt både på enkeltstarterne og i bjergene, og endte til sidst på en ottende plads sammenlagt.

Zubeldia blev nummer fem samlet i Tour de France 2007.

Eksterne henvisninger 

 

Mandlige cykelryttere fra Spanien
13. etape af Tour de France 2007

Trettende etape af Tour de France 2007 blev kørt lørdag d. 21. juli i og omkring Albi.
Ruten var en 54 km. lang enkeltstart og havde kun en enkelt kategori 4 stigning.

Den helt dominerende sejrherre var Alexander Vinokourov fra Astana, som ellers på dette tidspunkt var anset for at være ude af kampen om topplaceringer, men pludselig var han inde i billedet igen. Det varede dog kun indtil han dagen på 14. etape efter gik ned og derudover styrtede og kom i mål næsten ½ time efter vinderen. På 15. etape var Vonoukurov atter på toppen, da han vandt en af de store bjergetaper i Pyrenæerne. Men glorien skinnede blot til hviledagen om tirsdagen, hvor A-prøven afslørede, at Vinoukurov havde anvendt bloddoping i forbindelse med sin sejr på 13.etape.

 Etape: 13
 Dato: 21. juli
 Længde: 54 km
 Danske resultater:
 11. Michael Rasmussen + 2.55
 Gennemsnitshastighed: 46.7 km/t

Bjergspurt (Côte de la Bauzié) 
4. kategori stigning efter 38,5 km

Resultatliste

1. mellemtid, Villefranche-d'Albigeois, 18 km

2. mellemtid, bunden af Côte de la Bauzié, 35,6 km

3. mellemtid, toppen af Côte de la Bauzié, 38,5 km

4. mellemtid, Point Média, 49 km

Mål 

13

en:2007 Tour de France, Stage 11 to Stage 20#Stage 13
Boldklubben Friheden

Boldklubben Friheden (eller BK Friheden, BF) er en dansk fodboldklub hjemmehørende i den københavnske forstad Hvidovre. Klubbens førstehold spiller i 2007-sæsonen i den syvendebedste række Serie 1 under Sjællands Boldspil-Union og afvikler alle deres hjemmebanekampe på fodboldbanerne ved Strandmarkens Fritidscenter. Foreningens samlede medlemstal er på godt 256 personer, hvoraf 213 er under 25 år og 43 over 25 år (pr. april 2007).

Klubbens historie 
Boldklubben Friheden stiftedes den 18. august 1963 som en beboerklub for beboere i bebyggelsen Friheden og fik til huse i kælderlokalerne ved Hvidovrevej 512. Klubben flyttede i 19?? til lokaler på 1. sal ud mod Hvidovrevej på Strandmarkskolen, før man i 19xx på ny flyttede til nye faciliteter på 2. sal på Strandmarkens Fritidscenter.

Klubbens nuværende klubhus, som var en tidligere bibliotekspavillon ved enden af grusbanen ved Strandmarkens Fritidscenter, flyttede man ind i den 4. december 2005 efter en omfattende renovation og ombygning udført af Peter (Dalgas) AG samt nyt inventar. Ved flytningen overtog Boldklubben Frihedens en række møbler, som naboerne i Fritidscentret havde stående. Da møblerne ikke passede ind i klubbens nye lokaler, valgte man at ansøge om at få dækket sine omkostninger ved indkøb af nye møbler. Allerede den følgende måned, den 5. januar 2006, fik man indbrud i det nye klubhus og man ansøgte endvidere om midler til videoovervågning.

BK Friheden afholder årligt et kræmmermarked på, tidligere Brøndby Havn, grusbanen ved Strandmarksskolen. Traditionen blev startet i 1982.

Træneroversigt 
 Januar 2007 – Juni 2008 : Torben Klausen 
 Juni 2008 – Juli 2009 Jan Boelsmand og Lars Boelsmand

 Juli 2009 – Juli 2011 Tommy Kristiansen
 Juli 2011 - Juli 2017 Christian Madsen og Anders Furbo

Juli 2017 - Henrik  Hansen

Klubbens formænd 
 200?-: Morten Larsen

Tidligere spillere 
 Jesper Myhrmann
 Frank Markussen
 Ronnie Frederiksen
 Ken Ilsø
 Stig "Tordenstøvle" Jensen
 Jan "Kloge" Boelsmand
 Kim "farmer" Petersen

Klubbens resultater

DBUs Landspokalturnering 
To gange har klubben formået at spille sig ind DBUs Landspokalturnerings hovedturnering, hvor resultaterne har været følgende:

 2001/02:
 1. runde: Boldklubben Friheden mod Holbæk B&IF 1-0
 2. runde: Boldklubben Friheden mod VLI Fodbold 4-2
 3. runde: Boldklubben Friheden mod Boldklubben Skjold 2-4
 1989/90:
 1. runde: Rønne IK mod Boldklubben Friheden 1-2
 2. runde: Boldklubben Frem mod Boldklubben Friheden 6-0

Bedrifter i Danmarksturneringen 
De sportslige resultater for klubbens førstehold i Danmarksturneringen igennem årene:

Klubbens hold i rækkerne

Ekstern kilde/henvisning 
 BK Frihedens officielle hjemmeside

Referencer 

Friheden
Fodboldklubber under DBU Sjælland
International Herald Tribune

International Herald Tribune er en engelsksproget avis med hovedsæde i Paris. Avisen trykkes 35 steder verden over i et samlet oplag på 242.200 (2005).

IHT blev grundlagt i 1887 under navnet The Herald som en europæisk aflægger af The New York Herald. I 1967 skiftede den navn til International Herald Tribune samtidig med, at Washington Post og New York Times overtog den. Siden 2002 har New York Times været eneejer af avisen.

Den sælges i 180 lande. Otte andre aviser har engelsksprogede tillæg produceret i samarbejde med IHT; heraf er de tre europæiske (El Pais i Spanien, Kathimerini i Grækenland og The Moscow Times i Rusland).

Med sin omfattende dækning af erhvervs- og finansstof henvender avisen sig fortrinsvis til forretningsfolk. Den rummer dog også globale og regionale nyheder og en kultursektion.

Ekstern kilde/henvisning

 Officiel hjemmeside for International Herald Tribune 

Aviser fra USA
Aviser fra Frankrig
Etableret i 1887
Boldklubben AIK Frederiksholm

Boldklubben AIK Frederiksholm (eller forkortet AIK Fr.holm) er en dansk fodboldklub, som er hjemmehørende i den københavnske bydel Valby og har 89 aktive medlemmer og 70 passive medlemmer (pr. 1. august 2007). Klubbens førstehold spiller i Serie 3 under Københavns Boldspil-Union (KBU) og afvikler alle sine hjemmebanekampe på KBUs reserverede fodboldbaner i Valby Idrætspark.

Klubbens historie 
Fodboldklubben blev grundlagt gennem en fuldstændig sammenlægning i 19?? af moderklubberne Boldklubben Frederiksholm (forkortet BF, stiftet i 1928) og Arbejdernes Idrætsklub, København (forkortet AIK, stiftet den 11. september 1895). Man fortsatte under det nye sammensatte navn Boldklubben AIK Frederiksholm og med BFs stiftelsesår. Det nye klublogo blev ligeledes en sammensmeltning af moderklubbernes tidligere logoer. Foreningens klubhus er i dag lokaliseret på P. Knudsens Gade 27.

AIK Frederiksholms første deltagelse i DBUs Landspokalturnering kom den 9. august 2007, hvor man imidlertidigt blev slået ud i 1. runde efter et 1-3 nederlag (1-3 efter første halvleg) mod det bornholmske fodboldsamarbejde Knudsker IF/Rønne IK (placeret i Bornholmsserien). Klubbens reduceringsmål blev scoret af Tommy Andersen efter en halv times spil i første halvleg for små 100 tilskuere på hjemmebanen i Valby Idrætspark.

Klubbens trænere 
 2005-2007: Tommy Kristiansen
 2008-2009: Henrik Sundstrup
 2009-2011 : Thomas Pedersen
 2011-2013 : Gert Nielsen og Allan Hansen
 2013-2015 : Allan Hansen
 2015- : ?

Klubbens formænd 
 199?-1993: Henrik Imre
 1993-2008: Carlo Hansen
 2008-2015 : Anders Tystrup
 2015- : Allan Mogensen

Tidligere spillere 
 Thomas Thøgersen (microput)

Klubbens resultater

DBUs Landspokalturnering 
De sportslige resultater for klubben i DBUs Landspokalturnering igennem årene:

Bedrifter i Danmarksturneringen 
De sportslige resultater for klubbens førstehold i Danmarksturneringen og de lokale serier under KBU igennem årene:

Klubbens hold i rækkerne

Referencer

Ekstern kilde/henvisning 
 AIK Frederiksholms officielle hjemmeside 

Fodboldklubber under DBU København
Valby
Østersøfinske sprog

De Østersøfinske sprog er en sproggruppe inden for den finsk-ugriske sprogfamilie. De østersøfinske sprog tales i den nordøstlige del af Europa og omfatter bl.a.:

 finsk
 karelsk
 Võro
 votisk
 estisk
 livisk
Võro (sprog)

Võro er en dialekt af sproget estisk, som afviger ret meget fra standardsproget og undertiden regnes for et selvstændigt sprog. Sproget har sin egen grammatik og ordforråd.

Det estiske bidrag til Eurovision Song Contest 2004 (tii), fremført af gruppen Neiokõsõ, var på sydestisk.

Eksterne henvisninger 

Østersøfinske sprog
Dialekter
Estisk sprog
Sallingsund

Sallingsund er et sund i Limfjorden i Danmark. 

Sallingsund adskiller Mors i Region Nordjylland fra Salling i Region Midtjylland.

Broen over Sallingsund hedder Sallingsundbroen.

Andre betydninger 
Bebyggelserne ved de nedlagte færgelejer Plagen på Mors og Pinen i Salling hedder også Sallingsund. 

Sallingsund Kommune havde navn efter farvandet Sallingsund. Sallingsund indgår i navnet på en række foreninger og virksomheder i den tidligere Sallingsund Kommune. 

Sunde i Danmark
Limfjorden
Ad valorem

Ad valorem (lat. ad efter + mlat. valor gyldighed (i akk.)) efter værdi.') bruges til at beskrive en skat der er baseret på værdien af skatteobjektet, for eksempel ejendomme eller personlige ejendele.
En ad valorem skat pålægges typisk på købstidspunktet (en salgsskat eller moms), men den kan også pålægges hvert år (f.eks. ejendomsskat) eller i forbindelse med andre signifikante begivenheder (fx boafgift eller told). 

Et modstykke er stykbaserede punktafgifter, hvor skattebasen er en mængde af noget, uafhængigt af prisen. For eksempel en afgift på salg af alkoholiske drikke, kaffe eller sukker. 

Skat
Latinske vendinger
Tanja Bovin

Tanja Bovin er en dansk scenograf og kostumier.

Scenograf bl.a. på 
Corona la Balance, Nørregård Teater, Teatret Fyren og Flammen, Batida, Jyske Opera, Carte Blance, Fair Play, Aarhus Teater,

Kostumier og/eller skrædder bl.a. på 
Corona la Balance, Det Ny Teater, Privat Teatret, Nørregård Teater, Rialto Teatret, Kaleidoskop, Undergrunden, Danseteatret Nordenfra, Cirkle Cirkus, Teatret Fyren og Flammen, Wilma production, Cantabile 2, Amnesty Internationals 50 års jubilæum, H C Andersens museum, Det Kongelige Teater, Teater Tango, Betty Nansen Teatret,

Tjek fødselsår
Scenografer fra Danmark
Comunidad Valenciana (cykelhold)

Communautè de valence el. Comunidad Valenciana er et spansk cykelhold.
Tidligere hed de Kelme men holdet skiftede navn i 2005.
I 2006 var de med til Tour de France.

Ryttere i 2006
 Ruben Plaza
 Vicente Bgerester
 David Blanco
 Josè Adrian Bonilla
 Claudio josè Casas
 Javier Cherro
 Oleg Chuzda
 Juan Gomis
 Eladio Jimenez
 David Latasa
 Manuel Lloret
 Jose Luis Martinez
 Ezequiel Mosquera
 David Munoz
 Antonio Olmo
 Javier Pascual
 J.A Pecharroman
 Vincente Peiro
 Julian Sanchez

UDSTYR

 Cykel: Orbea
 Gear: Shimano
 Hjul: DT swiss
 Beklædning: Nalini

Tidligere Stjerner

 Angel Casero
 Carlos Garcia Quesada
 Javier Pascual Llorente

Eksterne links 
 Cykelholdet Comunidad Valenciana – officiel website  (på spansk)

Cykelhold fra Spanien
Saeco

Saeco er et italiensk cykelhold, der eksisterede under forskellige navne i perioden 1996 – 2004.

På holdet kørte blandt andre: 

 Aleksandr Shefer 
 Danilo Di Luca
 Dario Pieri
 Fabio Sacchi
 Gerrit Glomser
 Gilberto Simoni
 Igor Astarloa
 Ivan Quaranta
 Mirko Celestino
 Salvatore Commesso
 Stefano Zanini
 Eddy Mazzoleni
 Damiano Cunego
 Paolo Savoldelli
 Ivan Gotti

Navnevarianter 
 Saeco-AS Juvenes San Marino, 1996
 Saeco, 1997
 Saeco Macchine per Caffé, 1998
 Saeco Macchine per Caffé-Cannondale, 1999
 Saeco Macchine per Caffé-Valli & Valli, 2000
 Saeco Macchine per Caffé, 2001
 Saeco Macchine per Caffé-Longoni Sport, 2002
 Saeco Macchine per Caffé, 2003
 Saeco Macchine per Caffé, 2004

Ophørte cykelhold fra Italien
Etableret i 1996
Ophørt i 2004
Kristianopel

Kristianopel (tidligere ) er en landsby og tidligere by i Blekinge i det sydlige Sverige med  indbyggere. Den ligger i Karlskrona kommune i Blekinge län.

Historie 

Christianopel blev grundlagt i 1599 af Christian 4. som et dansk fæstningsværk ved Øster Herred og Blekinges yderste grænse mod Sverige (Kalmar Len), i nærheden af den tidligere by Avskær. Avskær og den nærliggende Lyckebys Købstadspriviligier blev i 1600 overført til den nye by, som i begyndelsen kaldtes Styr-Kalmar, da den var anlagt for at kontrollere fæstningen Kalmar, men senere fik navnet Christianopel (græsk for Christians by). Fæstningsbyen blev bygget på en lang, smal ø eller tange i Kalmarsund, hvor den skulle være nem at forsvare. I 1606 blev den befæstet, og herfra stammer den endnu bevarede gamle bymur. Den var omgivet af en 4 til 6 meter høj stenmur med bastioner og volde.

Kristianopel var sæde for lensmanden til Kristianopel Len, som indtil 1601 kaldtes Lykå Len.

Under Kalmarkrigen indtog den da 16-årige Gustaf Adolf, dengang kronprins, ved en krigslist Kristianopel i juli 1611, byen lagdes i aske og kirken blev revet ned. En ny kirke, Den Hellige Trefoldighedskirke, blev bygget i årene 1618–1624. Kristianopel fik igen købstadsprivilegier i 1622. I 1637 befæstedes byen atter af danskerne. Kristianopel fik nye købstadsprivilegier i 1648. 

Kristianopels betydning som grænsebefæstning var udspillet efter at Blekinge ved freden i Roskilde blev svensk i 1658. Efter 1658 istandsattes byens befæstninger. I 1663 bestemtes, at disse snarest skulle nedrives, men i 1670 og 1672 repareredes de, og 1673 besluttedes det, at Kristianopel skulle "konserveres".

I 1676 førtes bestykningen imidlertid til Karlshamn. Den 25. september samme år indtog en styrke under obersteløjtnant Lützow fra den danske flåde Kristianopel, der var forladt af svenskerne. Danskerne begyndte at istandsætte de halvt nedrevne fæstningsværker og gjorde Kristianopel til en af snaphanernes fornemmeste støttepunkter. Den 22. februar 1677 måtte Lützow trække sig tilbage, fæstningsværkerne blev nedbrudt, og borgerne beordredes til at flytte til Ronneby, Växjö og Karlshamn. Samtidig mistede byen atter sine købstadprivilegier. Befæstningen ansås for at være farlig for Sverige, og i 1678 udstedtes en befaling om, at ikke et eneste hus måtte blive tilbage.

I 1707 blev den svensk købstad, men som by nåede den aldrig nogen betydning (endnu i 1909 havde byen kun 88 indbyggere). 

I historien er den kendt fra Traktaten i Kristianopel 13. (23.) august 1645, hvor Danmark efter Brömsebrofreden måtte nedsætte Sundtolden til omkring en fjerdedel for svenskernes forbundsfælle, hollænderne.

Se også 
Avskær
Elleholm
Lykkeby

Eksterne henvisninger 

 Salmonsens Konversationsleksikon, 2. udgave, bind XIV, s. 701; opslag: Kristianopel
 Kristianopel på Sydsverige

Litteratur 
 Stig Wørmer: "Byen der forsvandt" (Skalk, 2004, 1; s. 13-17)

Byer og bygninger opført af Christian 4.
Byer i Karlskrona kommun
Danmark i 1500-tallet
Danmark i 1600-tallet
Assendrup

Assendrup er en gammel gård, som nævnes første gang i 1407. Gården ligger i Aversi Sogn i Næstved Kommune. Hovedbygningen er opført i 1878 og genopført i 1919-1920 efter en brand i 1919.

Assendrup Gods er på 240 hektar.

Ejere af Assendrup 
 (1407-1437) Niels Andersen Hak
 (1437-1450) Anders Nielsen Hak
 (1450) Karen Andersdatter Hak gift Krummedige
 (1450-1476) Hartvig Krummedige
 (1476-1530) Henrik Hartvigsen Krummedige
 (1530) Sophie Henriksdatter Krummedige gift Bille
 (1530-1565) Esge Bille
 (1565) Hilleborg Esgesdatter Bille gift Krafse
 (1565-1599) Eiler Krafse
 (1599-1602) Hilleborg Esgedatter Bille gift Krafse
 (1602-1627) Esge Bille Krafse
 (1627-1652) Christoffer Gøye
 (1652-1657) Karen Lange gift Gøye
 (1657-1664) Axel Juel
 (1664-1675) Hans Wandel
 (1675-1679) Slægten Wandel
 (1679) Niels Eskildsen Lerche
 (1679-1680) Phillip Fleischer
 (1680-1681) Marie Magrethe Kieser gift Fleischer
 (1681-1699) Adam Levin von Knuth
 (1699-1703) Christian Gyldenløve
 (1703-1754) Dorothea Krag gift (1) Juel (2) Gyldenløve (3) von Ahlefeldt
 (1754-1778) Frederik Christian Danneskiold-Samsøe
 (1778-1823) Christian Conrad Sophus Danneskiold-Samsøe
 (1823-1830) Johanne Henriette Valentine Kaas gift (1) Holsten (2) Danneskiold-Samsøe
 (1830-1869) Frederik Christian Danneskiold-Samsøe
 (1869-1886) Christian Conrad Sophus Danneskiold-Samsøe
 (1886-1909) Frederik Christian Danneskiold-Samsøe
 (1909) Aage Danneskiold-Samsøe
 (1909-1913) L. F. M. Thye
 (1913-1935) Christian H. Lemvigh
 (1935-1939) Slægten Lemvigh
 (1939-1963) Enke Fru Betty Petersen-Hinrichsen
 (1963-1965) Slægten Petersen-Hinrichsen
 (1965-2000) Grut-Hansen Legatstiftelse
 (2000-2007) Grut-Hansen Legatstiftelse / Søren Ejlekær Nielsen
 (2007-) Grut-Hansen Legatstiftelse

Eksterne henvisninger 
 Assendrup Gods

Kilder 
J. P. Trap: 5.udgave, Kraks Landbrug

Herregårde i Næstved Kommune
Herregårde i Præstø Amt